**GRADONAČELNIK**

**KLASA: 024-02/24-01/112**

**URBROJ: 2133-1-10-03/04-24-1**

Karlovac, 2. prosinca 2024. godine

Na temelju članka 48. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 21.a Zakona o savjetima mladih (NN broj 41/14, 83/23), članka 6. stavak 1. i 2. te članka 9. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15, 37/21), članka 21. stavka 1. Pravilnika o financiranju programa, projekata i manifestacija koje provode organizacije civilnog društva (Glasnik Grada Karlovca br. 19/21) te članka 44. i 98. Statuta Grada Karlovca (Glasnik Grada Karlovca br. 9/2021-potpuni tekst, 10/22), gradonačelnik Grada Karlovca donio je dana 2. prosinca 2024. godine sljedeću

**ODLUKU**

I.

Raspisuje se Javni poziv Grada Karlovca za podršku organizacijama civilnog društva pri vođenju prostora i programa za mlade u 2025. i 2026. godini.

Cilj Poziva jest odabrati najkvalitetnije prijedloge programa udruga i sufinancirati provedbu projekata u 2025. i 2026. godini u dva (2) programska područja:

* Programsko područje 1 – Vođenje Centra za mlade u Grabriku,
* Programsko područje 2 – Provedba programa Male scene i Urbanog parka Hrvatskog doma

II.

Poziv iz točke I. objavit će se na mrežnim stranicama Grada Karlovca <https://www.karlovac.hr/> dana 4. prosinca 2024. i biti će otvoren do 3. siječnja 2025. godine.

Administrativne i opće poslove za potrebe ovog Poziva obavljati će Upravni odjel za društvene djelatnosti.

III.

Ukupno planirana vrijednost Poziva je 43.500,00 €, od toga za:

* Programsko područje 1 – Vođenje Centra za mlade u Grabriku - 32.000,00 eura
* Programsko područje 2 – Provedba programa Male scene i Urbanog parka Hrvatskog doma – 11.500,00 eura

IV.

Ova Odluka stupa na snagu danom donošenja.

GRADONAČELNIK

 Damir Mandić, dipl. teol.

DOSTAVITI:

1. Upravni odjel za društvene djelatnosti
2. Upravni odjel za proračun i financije
3. Upravni odjel za poslove gradonačelnika
4. Pismohrana